CELEX: 62011CA0033
Language: sk
Date: 2012-07-19 00:00:00
Title: Vec C-33/11: Rozsudok Súdneho dvora (štvrtá komora) z  19. júla 2012 (návrh na začatie prejudiciálneho konania, ktorý podal Korkein hallinto-oikeus — Fínsko) — v konaní začatom na návrh A Oy (Šiesta smernica — Oslobodenia od dane — Článok 15 bod 6 — Oslobodenie dodávok lietadiel používaných leteckými spoločnosťami vykonávajúcimi najmä medzinárodnú dopravu za odplatu — Dodávka lietadiel hospodárskemu subjektu, ktorý ich prenecháva do užívania takejto spoločnosti — Pojem „medzinárodná doprava za odplatu“ — Charterové lety)

29.9.2012   
            
            
               SK
            
            
               Úradný vestník Európskej únie
            
            
               C 295/7
            
         Rozsudok Súdneho dvora (štvrtá komora) z 19. júla 2012 (návrh na začatie prejudiciálneho konania, ktorý podal Korkein hallinto-oikeus — Fínsko) — v konaní začatom na návrh A Oy
   (Vec C-33/11) (1)
   
   (Šiesta smernica - Oslobodenia od dane - Článok 15 bod 6 - Oslobodenie dodávok lietadiel používaných leteckými spoločnosťami vykonávajúcimi najmä medzinárodnú dopravu za odplatu - Dodávka lietadiel hospodárskemu subjektu, ktorý ich prenecháva do užívania takejto spoločnosti - Pojem „medzinárodná doprava za odplatu“ - Charterové lety)
   2012/C 295/10
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein hallinto-oikeus
   
      Účastníci konania pred vnútroštátnym súdom
   
   A Oy
   
      Predmet veci
   
   Návrh na začatie prejudiciálneho konania — Korkein hallinto-oikeus — Výklad článku 15 bodu 6 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Oslobodenie určitých transakcií, ktoré sa týkajú lietadiel používaných leteckými spoločnosťami pôsobiacimi predovšetkým v medzinárodnej doprave za odplatu, od dane — Zahrnutie alebo nezahrnutie transakcií spoločností, ktoré pôsobia predovšetkým v medzinárodnej charterovej leteckej doprave uspokojujúcej potreby podnikov a súkromných osôb — Dodanie lietadiel subjektu, ktorý sám nepôsobí predovšetkým v medzinárodnej leteckej doprave za odplatu, ale lietadlo prenechá na užívanie subjektu, ktorý v tejto oblasti pôsobí
   
      Výrok rozsudku
   
   
               1.
            
            
               Pojem „medzinárodná doprava za odplatu“ v zmysle článku 15 bodu 6 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 92/111/EHS zo 14. decembra 1992, sa má vykladať v tom zmysle, že zahŕňa aj medzinárodné charterové lety pre potreby spoločností alebo súkromných osôb.
            
         
               2.
            
            
               Článok 15 bod 6 smernice 77/388, zmenenej a doplnenej smernicou 92/111, sa má vykladať v tom zmysle, že oslobodenie od dane, ktoré stanovuje, sa uplatňuje aj na dodávku lietadla hospodárskemu subjektu, ktorý sám nie je „leteckou spoločnosťou [vykonávajúcou najmä medzinárodnú dopravu] za odplatu“ v zmysle tohto ustanovenia, ale ktorý uvedené lietadlo nadobúda na účely jeho výlučného používania takou spoločnosťou.
            
         
               3.
            
            
               Okolnosti, ktoré uvádza vnútroštátny súd, teda skutočnosť, že nadobúdateľ lietadla postúpi okrem iného faktúru za užívanie lietadiel súkromnej osobe, ktorá je jeho akcionárkou a toto lietadlo používa predovšetkým na vlastné obchodné a/alebo súkromné účely, pričom letecká spoločnosť má takisto možnosť používať toto lietadlo na iné lety, nemajú vplyv na odpoveď na druhú otázku.
            
         
      (1)  Ú. v. EÚ C 89, 19.3.2011.